wickkiey/tamil-wikipedia-chunked huggingface dataset:
# தனிமப் புறவேற்றுரு

காரீயமும் கரிமத்தின் இரு தனிமப் புறவேற்றுருக்கள்: படிக வடிவமைப்பில் வேறுபட்ட ஒரே தனிமத்தின் இரு தூய வடிவங்கள்.]]
**பிறதிருப்பம்** அல்லது **தனிமப் புறவேற்றுருமை** (*Allotropy*) அல்லது **தனிமப் புறவேற்றுமை ** (*allotropism*) என்பது சில தனிமங்கள் இரண்டு அல்லது அதற்கு மேற்பட்ட மாறுபட்ட வடிவங்களில் இருக்கின்ற பண்பு ஆகும். இவ்வாறு மாறுபட்ட கட்டமைப்புகளில் உள்ள வடிவங்கள் **தனிமப் புறவேற்றுருக்கள்** (allotropes) என அழைக்கப்படுகின்றன. இவை தனிமத்தின் கட்டமைப்புப் படிவத்தில் மட்டுமே மாறுபட்டுள்ளன; தனிமத்தின் அணுக்கள் ஒன்றொடொன்று மாறுபட்ட விதங்களில் பிணைக்கப்பட்டுள்ளன.  
எடுத்துக் காட்டாக, கரிமத்தின் தனிமப் புறவேற்றுருக்கள் வைரமாக (கரிம அணுக்கள் நாற்பட்டக அணிக்கோவை அமைப்பில் பிணைக்கப்பட்டுள்ளன), காரீயமாக (கரிம அணுக்கள் அறுபக்க அணிக்கோவை அமைப்பில் பிணைக்கப்பட்டுள்ளன), கரிமத்தட்டுகளாக (ஓரணு தட்டை காரீயத் தட்டுகளாக), மற்றும் புல்லேரேன்களாக (கரிம அணுக்கள் கோள, குழல் மற்றும் நீள்வட்ட அமைப்புகளில் பிணைக்கப்பட்டுள்ளன) கிடைக்கின்றன.  
தனிமப் புறவேற்றுரு என்ற கலைச்சொல் தனிமங்களுக்கு மட்டுமே வழங்கப்படுகின்றன; சேர்மங்களுக்கல்ல. அனைத்து படிக வடிவங்களுக்கும் பொருந்துகின்ற பொதுப் பெயராக பல்லுருத்தோற்றம் உள்ளது. தனிமப் புறவேற்றுமை ஒரு தனிமத்தின் ஒரே நிலையில் உள்ள வேறுபாடுகளைக் குறிக்கிறது. (காட்டாக திண்மம், நீர்மம் அல்லது வளிம நிலைகளில் உள்ள வெவ்வேறு வடிவங்கள்); திண்மம், நீர்மம் மற்றும் வளிமமாக நிலைமாறுதல் தனிமப் புறவேற்றுமை ஆகாது.  
சில தனிமங்கள் வெவ்வேறு நிலைகளில் வெவ்வேறு மூலக்கூறு சூத்திரங்களைக் கொண்டுள்ளன – காட்டாக, ஆக்சிசனின் இரு தனிமப் புறவேற்றுருக்கள், (ஈரணு ஆக்சிசன்), O<sub>2</sub> மற்றும் ஓசோன், O<sub>3</sub>), திண்மம், நீர்மம் மற்றும் வளிமம் என்ற மூன்று நிலைகளிலும் இருக்கக்கூடும். மாறாக சில தனிமங்கள் மூன்று நிலைகளிலும் தனித்தனி புறவேற்றுருக்களைக் கொண்டிருப்பதில்லை – காட்டாக பாசுபரசு திண்ம நிலையில் பல புறவேற்றுருக்களைக் கொண்டுள்ளது, ஆனால் இவை எல்லாமே உருக்கப்பட்டு நீர்ம நிலையில் P<sub>4</sub> என்ற வடிவில் அமைகின்றன.
# பத்திராசலம் கோவில்

****பத்திராசலம் ஸ்ரீ சீதா இராமச்சந்திர சுவாமி கோவில்****  
| பத்ராச்சலம், பத்திரகிரி |  |
| --- | --- |
| -
! மூலவர்: | வைகுண்ட இராமர் |
| காலை 7 மணி முதல் 11 மணி வரை, மாலை 5.00 மணி முதல் இரவு 8.30 மணி
வரை |  |
| } | } |
**பத்ராசலம் ஸ்ரீ சீதா இராமச்சந்திர சுவாமி கோவில்** *(Sri Sita Ramachandraswamy temple)* (Telugu: శ్రీ భద్రాచలం సీతారామచంద్ర స్వామి వారి దేవస్థానము) இந்தியாவில் தெலுங்கானா மாநிலத்தின் பத்ராத்ரி கொத்தகூடம் மாவட்டத்தில் இராமருக்காக அமைக்கப்பட்ட இந்து சமயக் கோவிலாகும். பத்ராச்சலம் நகரத்தில் அமைந்த கோவிலில் மூலவரான இராமருக்கும் அவர் துணைவி சீதைக்கும் *திருக்கல்யாண உற்சவம்* ஆண்டு தோறும் இராமநவமியன்று மிகுந்த சிறப்புடன் நடத்தப்படுகிறது.
# பத்திராசலம் கோவில்

## புராணக்கதை

பத்திராசலம் கோவில் 17 நூற்றாண்டில் வாழ்ந்த *துறவியும்* *கீர்த்தனை*களை இயற்றியவருமான *பக்த இராமதாஸ்* என்ற *கஞ்சர்ல கோபண்ணா* என்பவருடைய வாழ்க்கையுடன் மிகவும் இணைந்துள்ளது. கோபண்ணா பத்திராசலத்தில் பதினேழாம் நூற்றாண்டின் பிற்பகுதியல் வட்ட ஆட்சியராகப் பணியாற்றி வந்தார். இவர் அரசாங்கக் கருவூலத்தின் பணத்தைப் பயன்படுத்தி இந்தக் கோவிலைக் கட்டினாராம். இதனால் அரசு இவரை கோல்கொண்டா சிறைச்சாலையில் அடைத்து கடுங்காவல் தண்டனை வழங்கியதாம். பத்திராசல இராமர், கோபண்ணா கோவில் கட்ட செலவழித்த பணத்தை தம் தெய்வ சக்தியால் அந்நாட்டை ஆண்ட சுல்தானுக்குத் திரும்பக் கொடுத்தாராம். இதனால் வியப்புற்ற *சுல்தான்* உடனே கோபண்ணாவை விடுதலை செய்தார். இதைத் தொடர்ந்து கோபண்ணா *பத்திராசல இராமதாசர்* என்னும் பெயர் பூண்டு தெலுங்கில் பற்பல கீர்த்தனைகளை இராமர் பேர் பாடி தொகுத்தாராம்.  
புகழ் பெற்ற இதிகாசமான இராமாயணத்துடன் பத்திராசலமும் விச்யநகரமும் நெருங்கிய தொடர்பு கொண்டுள்ளதாகத் தெரிகிறது. இராமர், இலக்குவன் மற்றும் சீதை ஆகிய மூவரும் வனவாசத்தின் போது தங்கியதாகக் கருதப்படும் பர்ணசாலை பத்திராசலத்திலிருந்து 35 கி.மீ தொலைவில் அமைந்துள்ளது. இராமர் சீதையை மீட்க இலங்கை செல்லும் வழியில் இன்று பத்திராசல இராமர் கோவில் அமைந்துள்ள இடத்தில் கோதாவரி நதியைக் கடந்ததாக நம்பப்படுகிறது. புராணங்கள் மேரு மற்றும் மேனகையின் மகனான பத்திரன் என்பவன் இராமரை நோக்கி தவமியற்றியதாகச் சொல்கிறது. கபீர்தாஸ் என்ற இசுலாமியர் கூட இக்கோவிலுடன் தொடர்பிலிருந்திருக்கிறார். இக்கோவிலில் நுழைய கபீர்தாசுக்கு அனுமதி மறுக்கப்பட்டதாம். அப்போது கோவிலில் இருந்த மூலவர் மற்றும் துணைக் கடவுளர் சிலைகளும் மறைந்து போயினவாம். பின்னர் கபீர்தாசர் கோவிலுக்குள் நுழைய அனுமதி கிடைத்தவுடன் சிலைகள் மீண்டும் தங்கள் இடத்தில் மீண்டும் தோன்றினவாம்.  
பத்திராசலம் உலகிலுள்ள பலநூறு ஆயிரம் பக்தர்களைத் தன வசம் கவர்ந்திழுக்கிறது. புண்ணிய நதியான கோதாவரி பத்திராசலம் என்னும் இம்மலையைச் சுற்றியவாறு தெற்கு நோக்கிப் பாய்கிறது. இம்மலை மேரு மற்றும் மேனகாவின் மகனான பத்திரன் பெயரால் *பத்திரகிரி* என்று அழைக்கப்படுகிறது. இம்மலையின் வரலாரோ இராமாயணத்துடன் இணைந்துள்ளது. இராமயணத்தில் *தண்டகாரண்யம்* என்று அழைக்கப்பட்ட மலை சூழ்ந்த பகுதியில் இராமன், இலக்குவன் மற்றும் சீதை ஆகிய மூவரும் அவர்கள் வனவாசத்தை இங்கே நிகழ்த்தியதாகத் தெரிகிறது. இந்தக் கோவிலுடன் தொடர்புடைய மற்றொரு புராணச் செய்தியில் திருமால் பக்த பத்திரன் என்னும் மலைநாட்டு (அரச) முனிவனின் கடும் தவத்தை மெச்சி அவருக்கு அருளும் நோக்கத்தில் இராமாவதாரம் எடுத்ததாகவும் கூறப்பட்டுள்ளது.  
பத்திராசலம் பற்றிய மேலதிகமான தகவல்களுக்கு பத்திராசலம் கோவில் என்ற வலைத்தளத்தைப் பார்க்கவும்
# பத்திராசலம் கோவில்

## இராம அவதாரம்

*வைகுண்ட இராம அவதாரம்* நிகழக் காரணமாக வரலாறு நமக்குச் சொல்வது பத்திரன் என்னும் பக்தனின் வேண்டுகோளை ஏற்று திருமால் இராமனாக அவதரித்தார் என்பதாகும். கோதாவரி நதிதீரத்தில் தண்டகாரண்யத்தில் பத்திர முனிவர் இராமபிரானின் அருள் வேண்டித் தவமியற்றினார். முனிவர் இராமனை தன உள்ளத்தில் அமரும்படி வேண்டினார். இராமபிரானோ தான் தன துணைவி சீதையைத் தேடிச் செல்வதாகவும், சீதையைக் கண்டு சிறை மீட்டு, இராவணனை தண்டித்து தர்மத்தை நிலைநாட்டிய பின்னர் அயோத்தி திரும்பும் வழியில் தன பக்தனின் வேண்டுகோளை நிறைவேற்றுவதாக வாக்களித்தார். எனினும் இராமாவதாரத்தில் தன பக்தனின் வேண்டுகோளை நிறைவேற்ற முடியாது போயிற்று. முனிவரும் தன கடும் தவத்தை தொடர்ந்து அச்சுறுத்தினார். இதைத் தொடர்ந்து திருமால் *வைகுண்ட இராமனாக* அவதரித்தார். தன பக்தனின் வேண்டுகோளை நிறைவேற்ற தன துணைகளான இலக்குவ மற்றும் சீதை ஆகியோருடன் *சங்கநாதம்* ஒலித்தவாறு முனிவர் முன் தோன்றினார். இராமபிரான் தன *நான்கு கைகளுடன்*, வலது கையில் *சங்கு*, இடது கையில் *சக்கரம்*, மற்ற இரு கரங்களில் *வில்லும் அம்பு*ம் ஏந்தி, சீதையைத் தன இடது மடியிலும், இலக்குவனை வலது மடியிலும் அமர்த்தி இருந்த கோலத்தில் காட்சி தருகிறார். இந்த தெய்வ திருச்சிலைகள் அமர்ந்த இடம் பத்திர முனிவரின் தலைப் பகுதி என்பதால் இந்த மலை பத்திராசலம் என்ற பெயரில் விளங்கித் திகழ்கிறது.  
பத்திராசலம் அருகே *பத்திரி ரெட்டிபாளையம்* என்ற கிராமத்தில் 17 ஆம் நூற்றாண்டில் வசித்துவந்த இராம பக்தையான *போகல தம்மக்கா* என்ற பெண்மணி வைகுண்ட இராமர், சீதா மற்றும் இலக்குவன் சிலைகளைக் கண்டெடுத்தாகச் சொல்கிறார்கள். ஒரு இரவில் வைகுண்ட இராமபிரான் இவள் கனவில் தோன்றி முனிவர்களும் தவயோகிகளும் வழிபட்ட என் சிலை பத்திரகிரியில் உள்ளது என்றும், இவற்றை தேடிக் கண்டுபிடித்து பூசை செய்து வர முக்தி அடைவாய்' என்று வாய் மலர்ந்தருளினார். மறு நாளே இப்பெண்மணி இந்த சிலைகளைத் தேடி அலைந்து முடிவில் ஒரு கரையான் புற்றருகில் கண்டுபிடித்தாள். புற்றில் உள்ளே இருந்த இச்சிலைக்கு குடம் குடமாய் கோதாவரி நீரால் முழுக்காட்டினாள். புற்று கரைந்து சிலை வெளிப்பட்டது. அன்று முதல் இவள் தினந்தோறும் சிலைக்குப் பூசை செய்தாள், கீழே விழுந்த பணம் பழத்தை எடுத்து தெய்வத்திற்குப் படைத்தாள். பின்னாளில் கிராமத்தார் உதவியுடன் ஒரு மண்டபமும் கட்டினாள்.
# பத்திராசலம் கோவில்

## இதனையும் காண்க

- பத்ராச்சலம்
- கொத்தகூடம்
- பத்ராத்ரி கொத்தகூடம் மாவட்டம்
# ஹபீஸ் முஹம்மது சயீத்

**ஹஃபீஸ் முஹம்மது சயீத் ** (*Hafiz Muhammad Saeed*, உருது: **حافظ محمد سعید**; பிறப்பு 1950) ஜமாத்-உத்-தாவாவின் *அமீர்* (தலைவர்) ஆவார். இந்த அமைப்பு ஓர் ஈகை நிறுவனமாக இருப்பினும் தீவிரவாத இயக்கமான லஷ்கர்-ஏ-தொய்பாவின் முன்னணி அமைப்பாக பரவலாகக் கருதப்படுகிறது. இந்தியாவிற்கு எதிரான தீவிரவாத செயல்களில் ஈடுபட்டுள்ளதாகக் குற்றம் சாட்டப்பட்டுள்ள ஹபீஸ் சயீத் இந்திய காவல்துறையால் மிகவும் தேவைப்படும் தீவிரவாதியாக அறிவிக்கப்பட்டவர். ஐக்கிய நாடுகளின் தீர்மானம் எண் 1267இன்படி திசம்பர் 2008இல் ஜமாத்-உத்-தாவா ஓர் தீவிரவாத அமைப்பாகவும் ஹபீஸ் சயீத் ஓர் தீவிரவாதியாகவும் அறிவிக்கப்பட்டது. ஹபீஸ் சயீத் தமக்கு லஷ்கர்-ஏ-தொய்பாவுடன் தொடர்பில்லை என மறுத்துள்ளார்.
2008 மும்பை தாக்குதல்களில் சாட்டுரைக்கப்பட்ட இவரை காட்டிக் கொடுப்பவர்களுக்கு ஐக்கிய அமெரிக்கா $10 மில்லியன் பரிசுத்தொகை வழங்குவதாக அறிவித்துள்ளது .
# எல்லைப் பாதுகாப்புப் படை

**எல்லைப் பாதுகாப்புப் படை** (Border Security Force) என்பது இந்திய சர்வதேச எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும். இந்திய துணை இராணுவங்களில் ஒரு பிரிவாகக் கருதப்படும் இப்படை 1 டிசம்பர் 1965ல் உருவாக்கப்பட்டது. மத்திய உள்துறை அமைச்சகத்தின் கீழ் செயல்படும் இப்படைப்பிரிவின் முக்கிய பணி, எல்லை ஊடுருவலைத் தடுப்பதும், எல்லையைப் பாதுகாப்பதுவும் ஆகும்.  
அணிவகுக்கும் பிரத்தியேக ஒட்டகங்கள்]]
# எல்லைப் பாதுகாப்புப் படை

## வரலாறு

1965 வரை இந்திய பாகிஸ்தான் எல்லைப் பகுதியை அந்தந்த மாநில ஆயுதப் படைகளே பாதுகாத்துவந்தன. 1965 ஏப்ரல் 9 குஜராத் மாநில கட்ச் பகுதியில் பாகிஸ்தான் இராணுவத்தால் சர்தார் போஸ்ட், சார் பெட் மற்றும் பெரியா பெட் ஆகிய இந்திய வீரர்கள் தாக்கப்பட்டன. அதனைத் தொடர்ந்து இந்திய-பாகிஸ்தான் போர், 1965 நடந்து முடிந்தது. அதனையடுத்து இந்திய சர்வதேச எல்லைப் பகுதியை பாதுகாக்க *எல்லைப் பாதுகாப்புப் படை* என்ற வலிமையான படை டிசம்பர் 1, 1965 அன்று உருவாக்கப்பட்டது. இதன் முதல் தலைமை இயக்குநராக கே எஃப் ரஸ்டம்ஜி பொறுப்பேற்றார்.
# எல்லைப் பாதுகாப்புப் படை

## பணிகள்

படையின் பணிகள் பின்வருமாறு பிரிக்கப்படுகின்றன:
# எல்லைப் பாதுகாப்புப் படை

## பணிகள்

### அமைதி நேரம்

- எல்லை பகுதிகளில் வாழும் மக்கள் மத்தியில் பாதுகாப்பு உணர்வை ஊக்குவிக்கிறது.
- எல்லை தாண்டிய குற்றங்கள், ஊடுருவல் போன்றவைகளை தடுக்கிறது.
- கடத்தல் மற்றும் வேறு எந்த சட்டவிரோத நடவடிக்கைகளை தடுக்கிறது
சமீபகாலங்களில் உள்நாட்டு பாதுகாப்பிற்கும், உள்நாட்டு கிளர்ச்சியைத் தடுக்கவும் செய்கிறது.
# எல்லைப் பாதுகாப்புப் படை

## பணிகள்

### போர் நேரம்

- குறைந்த அச்சுறுத்தலுள்ள இடங்களில் ஆக்கிரமிப்பிலிருந்து பாதுகாக்கும்.
- முக்கிய பணியிடங்களைப் பாதுகாகும்.
- அகதிகள் கட்டுப்பாட்டில் உதவும்.
- குறிப்பிட்ட பகுதிகளில் எதிர்ப்பு ஊடுருவல் புரியும்.
# எல்லைப் பாதுகாப்புப் படை

## இதனையும் காண்க

- இந்தியாவின் சிறப்புப் படைகள்
# இந்து முன்னணி

**இந்து முன்னணி** என்பது இந்தியாவின் தமிழ்நாடு மாநிலத்தை அடிப்படையாகக் கொண்ட வலதுசாரி இந்து தேசியவாத அமைப்பாகும். *இந்து முன்னணி* ராஷ்டிரிய சுயம்சேவக் சங்கத்தால் (RSS) உருவாக்கப்பட்டது. இந்த அமைப்பு 1980ஆம் ஆண்டில் ராஷ்டிரிய சுயம்சேவாக் சங்கத்தின் உறுப்பினரான ராமகோபாலனால் நிறுவப்பட்டது. அதன் உருவாக்கம் முதல் ராஷ்டிரிய சுயம்சேவாக் சங்கம் மற்றும் அதன் துணை அமைப்புகளான சங் பரிவார்களுக்கான தளமாக செயல்பட்டு வருகிறது. இதன் முதல் மாநில தலைவர் பி. தாணுலிங்க நாடார் ஆவார்.
# இந்து முன்னணி

## வரலாறு

- தென்காசி மாவட்டம், செங்கோட்டை ஊராட்சி ஒன்றியம் தேன்பொத்தை ஊராட்சியில் பட்டியல் இன மக்கள் அதிகம் வாழும் தே. மீனாட்சிபுரம் எனும் கிராமத்தில் நடந்த மத மாற்றக் கலவரம் காரணமாக, 1980ல் இந்து முன்னணி துவக்கப்பட்டது. இந்துக்களின் உரிமைகளை மீட்பதற்காகவும், நாத்திக பிரச்சாரத்தை முறியடிப்பதற்காகவும், தீவிரவாத இயக்கங்களுக்கு எதிராகவும், கட்டாய மத மாற்றத்தைத் தடுப்பதற்காகவும், இந்து மதத்தின் பெருமைகளை இந்துக்களிடம் புரிய வைப்பதற்காகவும் ஆரம்பிக்கப்பட்டது.
- தமிழ்நாட்டில் விநாயக சதுர்த்தி ஊர்வலங்களை ஏற்பாடு செய்தது இந்து முன்னணியின் மிக குறிப்பிடத்தக்க சாதனையாகும்.  
- 2006 மே 16 அன்று, வேலூரில் உள்ள ஜலகண்டேஸ்வரர் கோயிலில் சிவலிங்கம் நிறுவப்பட்டதன் வெள்ளி விழா கொண்டாட்டங்களை இந்து முன்னணி ஏற்பாடு செய்தது.
# இந்து முன்னணி

## தாக்குதல்கள்

- 2007ல், திமுக தலைவரும் முதலமைச்சருமான கருணாநிதி குறித்து பாஜக தலைவர் வேதாந்தி செய்த கருத்துக்கள் தொடர்பாக திமுக தொண்டர்கள் சென்னையில் உள்ள இந்து முன்னணி மாநில தலைமையகத்தை மோட்டார் சைக்கிள்களில் வந்து தாக்கினர்.
- திருக்கோவிலூர் சுந்தரம்: 1981ல், இந்து முன்னணி தலைவர் திருக்கோவிலூர் சுந்தரம், கோயம்புத்தூரின் ஆர்.எஸ். புரத்தில் இஸ்லாமிய அடிப்படைவாதிகளால் கொலை செய்யப்பட்டார்.
- எஸ். வெள்ளையப்பன்: இவர் வேலூரில் இந்து முன்னணியின் மூத்த தலைவராக இருந்தார். 2013 ஜூலை மாதம் தனது மோட்டார் சைக்கிளில் ராமகிருஷ்ண மடத்தை நோக்கி செல்லும்போது 8 பேர் கொண்ட கும்பலால் கொலை செய்யப்பட்டார்.
- கே.பி.எஸ். சுரேஷ் குமார்: இவர் திருவள்ளூர் கிழக்கு மாவட்டத்தின் இந்து முன்னணி தலைவராக இருந்தார். இவர் கன்னியாகுமரியைச் சேர்ந்தவர். 2014 ஜூன் மாதம் அல் உம்மா என்ற இஸ்லாமிய பயங்கரவாத அமைப்பைச் சேர்ந்தவர்களால் கொலை செய்யப்பட்டார்.
- ஜீவராஜ்: இவர் இந்து முன்னணியின் திருநெல்வேலி நகர செயலாளராக இருந்தார். 2014 ஜூலை மாதம் கொலை செய்யப்பட்டார்.
- சி. சசிகுமார்: கோயம்புத்தூரில் இந்து முன்னணி உறுப்பினராக இருந்தார். பாபுலர் ஃப்ரண்ட் ஆஃப் இந்தியா (PFI) அமைப்பைச் சேர்ந்த இரண்டு உறுப்பினர்கள் கொண்ட கும்பல் மோட்டார் சைக்கிள்களில் அவரைத் துரத்தி அரிவாள்களால் தாக்கியது. அவர் காயமடைந்து கோயம்புத்தூர் அரசு மருத்துவக் கல்லூரி மருத்துவமனையில் (CMCH) உயிரிழந்தார்.
# இந்து முன்னணி

## கோரிக்கைகள்

- கோவில்களை நிர்வகிக்க சர்ச், மசூதி போல் தனி வாரியம் ஏற்படுத்த வேண்டும்.
- பாரத நாட்டில் உள்ள அனைவருக்கும் பொதுவான குடியியல் சட்டம் கொண்டு வரவேண்டும்.
- குடும்பக்கட்டுப்பாடு நல்லதானால் எல்லா மதத்தினருக்கும் கட்டாயமாக்க வேண்டும்.
- பாரதம் முழுதும் மதமாற்றத் தடைச்சட்டம் கொண்டு வர வேண்டும்.
- பசு வதை தடைச்சட்டம் கொண்டு வரவேண்டும்.
- அயோத்தி, காசி, மதுரா, ஆலயங்கள் மீட்கப்பட வேண்டும்.
- காஷ்மீரில் உள்ள பிரிவினையைத் தூண்டும் 370ம் சட்டத்தை ரத்து செய்ய வேண்டும்.
- நல்லொழுக்கம் வளர, ஆன்மிகக்கல்வியைப் போதிக்க வேண்டும்.
- சொந்த நாட்டிலேயே இந்துக்கள் இரண்டாம் தர குடிமக்களாக நடத்தப்படுவது தடுக்கப்பட வேண்டும்.
# இந்து முன்னணி

## அரசியல் நிகழ்வுகள்

- தமிழ் நாட்டில் உள்ள கோவில்களில் கட்டண தரிசனம் நீக்கக் கோரி போராடுகிறது.
- காதலர் தினம் என்ற பெயரில் நடக்கும் ஆபாசங்களுக்கு எதிராக பல போராட்டங்கள் நடத்தி வருகின்றனர்
- கூடங்குளம் அணுமின் நிலையத்தைத் திறக்க வேண்டி போராட்டம் நடத்துகிறார்கள்
# இந்து முன்னணி

## புதிய தலைமுறை தொ.கா எதிரான செயற்பாடுகள்

இந்து பெண்களுக்கு தாலி தேவையா என புதிய தலைமுறை நடத்திய இந்துக்களுக்கு எதிரான விவாத நிகழ்ச்சியை ஒளிபரப்ப வேண்டாம் என இந்து முன்னணி நடத்திய போராட்டத்தில், போராட்டத்தில் ஈடுபட்டவர்களால் ஒரு ஒளிப்படக்காரர் தாக்கப்பட்டதாகவும், அவரது கருவிகள் உடைக்கப்பட்டதாகவும் குற்றம் சாட்டப்பட்டுள்ளது. விவாத நிகழ்ச்சியை எதிர்த்ததும், இந்தத் தாக்குதலும், இது போன்ற முன்னைய பல நிகழ்வுகளும் இந்தக் கட்சியைக் கருத்து வெளிப்பாட்டுச் சுதந்திரத்தைக் கட்டுப்படுத்த முனையும் ஒரு அமைப்பாக முன்னிறுத்தி உள்ளது.
# பான் இயூ தெங்

**பான் இயூ தெங்** (*Fan Yew Teng*, மே 12, 1942 – டிசம்பர் 7, 2010) மலேசியாவைச் சேர்ந்த
ஒரு மனித உரிமை போராட்டவாதி. சமூக நீதிக்கும், இன ஒற்றுமைக்கும் போராடியவர். அவர் ஒரு
சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர்.  
சீன, தமிழ் மொழிப் பள்ளிகளை மலேசிய அரசாங்கம் பாரபட்சம் இல்லாமல் நடத்த வேண்டும் என்று போராட்டம் நடத்தியவர்.  
மலேசியாவில் இனவாத அரசியலை வெறுத்தவர். மலேசிய அரசாங்கத்தின் கொள்கைகளைக் குறை கூறியதற்காக சிறைவாசம் அனுபவித்தவர். அதனால் தான் பெற வேண்டிய அனைத்துச் சலுகைகளையும் இழந்த ஒரு தன்னலமில்லாத அரசியல்வாதி. மலேசிய மக்களின் நினைவில் வாழும் ஒரு மாமனிதர்.
# பண்பலை ஒலிபரப்பு

**பண்பலை** அல்லது **எப்.எம்.** அதாவது **F**requency **M**odulation; **FM**) என்பது வானொலித் தொழில்நுட்பத்தில், சைகைகளை (குறிப்பலைகளை) ஊர்தி அலையின் அதிர்வெண்ணில் மாற்றங்களாகச் செய்து (ஏற்றி) அலைபரப்பப்படும் மின்காந்த அலைகள் ஆகும். வானொலியின் ஒலிபரப்பிலும், தொலைக்காட்சியின் ஒளிபரப்பிலும், உயர் அதிர்வெண் கொண்ட மின்காந்த அலைகள் குறை அதிர்வெண் கொண்ட ஒலி, ஒளி சமிக்கைகளைச் சுமந்து செல்லும் சுமப்பான்களாகப் பணிபுரிகின்றன. அவ்வாறு சுமந்து செல்லும்போது, மின்காந்த அலைகள், ஒலி, ஒளி அலைகளால் பண்பாக்கம் அல்லது பண்பேற்றம் பெறுகின்றன.  
பண்பேற்றம் இரு வழிகளில் செய்யப்படலாம். அதிர்வெண் மாற்றத்தின் மூலமும், அலையின் வீச்சை மாற்றுவதன் மூலமும் செய்யலாம். முதலில் குறிப்பிட்ட முறையில் செய்யப்படுவது அதிர்வெண் பண்பேற்றம் (எஃப்.எம், FM) எனப்படும். அடுத்ததை வீச்சுப் பண்பேற்றம் (ஏ.எம், AM) என்பர். மின்னல், இடி போன்றவற்றால் ஏ.எம் ஒலிபரப்பில் கர கர ஒலி, ஒலி இடையூறுகள் உண்டாகும் வாய்ப்புண்டு. ஆனால் எஃப்.எம் ஒலிபரப்பில் இத்தகைய இடையூறுகள் ஏதுமின்றி துல்லியமான ஒலியைக் கேட்கலாம். தொலைக் காட்சியில் எஃப்.எம் மூலம் ஒலியும், ஏ.எம் மூலம் ஒளியும் பரப்பப்படுகின்றன. FM மூலம் இயங்கும் வானொலியின் ஒலிபரப்பு பண்பலை ஒலிபரப்பாகும்
# பண்பலை ஒலிபரப்பு

## மேலும் பார்க்க

- அதிர்வெண் பண்பேற்றம்
# இந்து மக்கள் கட்சி

**இந்து மக்கள் கட்சி** என்பது தமிழ்நாட்டிலுள்ள, இந்து சமயம் சார்ந்த ஒரு அரசியல் கட்சியாகும். இக்கட்சியின் தற்போதைய தலைவர் அர்ஜூன் சம்பத் ஆவார்.
# இந்து மக்கள் கட்சி

## வரலாறு

ஆர். எஸ். எஸ், இந்து முன்னணி, பா.ஜ.க உள்ளிட்ட சங்க பரிவார் அமைப்புகளில் பணியாற்றிய அர்ஜூன் சம்பத்தால் 1993 ஆம் ஆண்டு, இந்து மக்கள் கட்சி அமைப்பு ரீதியாக தொடங்கப்பட்டது.
# இந்து மக்கள் கட்சி

## கோரிக்கைகள்

- சாதி வெறியைத் தூண்டும் சங்கங்களைத் தடைசெய்ய வேண்டும்.
- அனைத்து சூதாட்டங்களையும் தடைசெய்ய வேண்டும்.
- மதுக்கடைகளையும், போதைப் பொருட்களையும் தடைசெய்ய வேண்டும்.
- ஆபாசமாகப் பெண்களைச் சித்தரிக்கும் சினிமா, பத்திரிக்கைகளைத் தடைசெய்ய வேண்டும்.
- அனைத்து மதத்தவருக்கும் பொதுவான சிவில் சட்டம் தேவை.
- ஆலயங்களின் நிர்வாகத்தை அரசு மற்றும் அரசியல் சார்பற்ற அறவோர் வாரியத்திடம் ஒப்படைக்க வேண்டும்.
- காவிரி ஆற்றில் தமிழகத்திற்குரிய பாரம்பரிய உரிமைகளைக் காப்பற்ற வேண்டும்.
- கச்சத் தீவில் தமிழக மீனவர்களின் உரிமையை நிலைநாட்ட வேண்டும்.
- ஊழல் அரசியல்வாதிகளின் சொத்துகளைப் பறிமுதல் செய்ய வேண்டும்.
- ஆறுகளைத் தேசியமாக்க வேண்டும்.
- தென்னகத்தின் நதி நீர் இணைப்புத் திட்டத்தை நிறைவேற்ற வேண்டும்.
- காஷ்மீருக்கு வழங்கப்பட்டுள்ள விசேஷ அந்தஸ்து போல், தமிழகத்திற்கும் வழங்க வேண்டும்.
- பாகிஸ்தான் மீது போர் தொடுத்து ஆக்கிரமிக்கப்பட்ட காஷ்மீரை மீட்க வேண்டும்.
- இலங்கை மீது போர் தொடுத்து தனித் தமிழீழம் அமைத்திட வேண்டும்.
- இந்து யாத்ரிகர்களுக்கும் ஹஜ் பயனிகளை போல உதவித் தொகை கிடைக்க ஏற்பாடு செய்ய வேண்டும்.
- முல்லை பெரியாறு அணை விவகாரத்தில் தமிழர் உரிமையை நிலைநாட்டுதல்.
- சுற்றுச் சூழலுக்கு கேடு செய்யும் அனல் மின்சாரம் மற்றும் ஆபத்தை ஏற்படுத்தும் அனுமின்சாரம் ஆகியவற்றை எதிர்ப்பது, சூரிய ஒளி, காற்றாலை, நீர் மின்சாரத்தை ஊக்குவித்தல்.
# இந்து மக்கள் கட்சி

## அரசியல் நிகழ்வுகள்

- தமிழ்த் திரைப்பட நடிகர்கள் பலர் மீது மதரீதியான மற்றும் பண்பாட்டு ரீதியான புகார்கள் கொடுத்துள்ளது.
- கச்சத்தீவை இந்தியாவுடன் இணைக்கவும், தமிழீழ மக்களுக்கு ஆதரவாகவும், விடுதலைப்புலிகளை ஆதரித்தும் போராடி வருகிறது.
# உப்பாறு, தாராபுரம்

**உப்பாறு** என்பது தமிழ்நாட்டின் திருப்பூர் மாவட்டம், தாராபுரத்தில் பாயும் அமராவதி நதியின் துணை நதியாகும்.  
உப்பாறு இந்தியாவில் தமிழ்நாட்டில் கோவை மாவட்டம் (ஜக்கார்பாளையம்), அரசூர் பகுதியில் பரம்பிக்குளம் ஆழியார் பாசனக் கால்வாய் உபரிநீரும், மழைநீரும் கொசவன்பாளையம் ஆமந்தகடவு, சிக்கனூத்து பெரியபட்டி, பூளவாடி உட்பட பல்வேறு கிராமங்கள் வழியாக தாராபுரம் உப்பாறு அணையில் சேரும். அதேபோல் திருப்பூர் மாவட்டத்தில் கோழிகுட்டைஜல்லிபட்டி மற்றும் கோமங்களத்தின் வடக்கே பொழியும் மழைநீர் ஆனது பெதப்பம்பட்டி, கொண்டாம்பட்டி, வழியோடி, பெரியபட்டி அருகில் P.A.P உபரி வாய்க்காலில் சேர்ந்து உப்பாற்றை அடையும். அதே சமயம் கோவை மாவட்டம் அப்பநாயக்கன்பாளையம், பூரண்டாம்பாளையம், செஞ்சேரிமலை, கிருஷ்ணாபுரம், சுல்தான்பேட்டை பகுதி நீரும் ஜல்லிபட்டி பகுதி நீரும் உப்பாற்றையே அடையும் இவ்வாறு மலையில் உருவாகும் ஓடைகள் நதி ஆவதை போல் அல்லாமல் உப்பாறானது ஆங்காங்கே பொழியும் மழைநீரை மட்டுமே கொண்டு நிரம்பும் சிறப்புமிக்க ஆறு. இது P.A.P திட்டத்தின் முக்கியமான ஒரு அங்கமும் ஆகும்,  
உப்பாறு அணையானது பனமரத்துப்பாளையம் கிராமம், கெத்தல்ரேவ் பகுதியில், 1,100 ஏக்கர் பரப்பில் அமைந்துள்ளது. இந்த ஆற்றில் 500 கிலோ முதல் 800 கிலோ வரை தினமும் மீன் பிடிக்கப்படுகிறது.
# உப்பாறு, தாராபுரம்

## உப்பாறு அணை

தாராபுரத்திலிருந்து 12 கி.மீ தொலைவில் - கெத்தல்ரேவ் - பனமரத்துப்பாளையம் கிராமத்தில் உள்ளதுதான் உப்பாறு அணை. திருமூர்த்தி அணையின் உபரி நீரைச் சேமிக்க இந்த அணை முதல்வர் காமராஜர் ஆட்சி காலத்தில் உப்பாற்றின் குறுக்கே 1100 ஏக்கரில் கட்டப்பட்டது. 1965 -ல் தொடங்கி 1968 -ல் கட்டி முடிக்கப்பட்டது. அணையின் உயரம் 30 அடி. நீளம் 2,300 மீ . நீர்பிடிப்பு பகுதி 350 ச.மைல்கல் ஆகும். அணையின் மூலம் நேரடியாக 6100 ஏக்கர் நிலங்களும், மறைமுகமாக 15,000 ஏக்கர் நிலங்கள் பாசன வசதி பெறும். இரண்டு கால்வாய்கள் உண்டு.  
இந்த அணை நிறைந்து வெளியேறும் நீர் - அமராவதி ஆற்றுடன் இணைந்து, காவிரி ஆற்றுடன் வங்கக்கடலில் கலக்கும். P.A.P பாசன திட்டத்தில் முதலில் போடப்பட்ட திட்டத்தின்படி அரசூர் பகுதியில் முடிவடைந்து உப்பாற்றில்ஓடி இந்த அணையில் சேர்வதாக இருந்தது பின்திட்டம் நீட்டிக்கப்பட்டதால் P.A.P கால்வாய் பொங்கலூர் வரை நீட்டிக்கப்பட்டது மேலும் இந்த பாசனப்பகுதிகள் நான்கு மண்டலங்களாக பிரிக்கப்பட்டு பயன்பாட்டில் உள்ளது. எனவே உப்பாறு அணைக்கு வரும் உபரி நீர் நின்று போனது.  
தற்பொழுது மழைநீர் மட்டுமே நம்பி உள்ளது. ஆனைமலையாறு- நல்லாறு திட்டம் நிறைவேற்றப்பட்டால் அணையின் நீர்வரத்து பெறும்  
இன்னும் ஒரு முக்கிய செய்தி என்னவென்றால் இந்த அணையில் விளையும் மீன் தனி சுவை கொண்டது. அணையில் நீர் இருந்தால் தினமும் 500 கி.மீன் பிடிக்கப்படும்.
# உப்பாறு, தாராபுரம்

## மேலும் பார்க்க

- தமிழக ஆறுகளின் பட்டியல்
# அனுமான் நதி

**அனுமன் நதி** என்பது தென்காசியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அனுமன் ஆறு மூலம் தென்காசி நகராட்சியில் உள்ள 4046.94 எக்டேர்களுக்கு நேரடியாகவும், இதன் துணையாறான கருப்பாறு மூலம் 3844.59 எக்டேர்களுக்கு மறைமுகமாகவும் பாசன வசதி கிடைக்கிறது. இது வீரகேரளம்புதூர் என்னும் ஊரில் சிற்றாறுடன் இணைகிறது. இது 14 அணைக்கட்டுகளை கொண்டுள்ளது.
# அனுமான் நதி

## பெயர்க்காரணம்

இராமாயண காலத்தின் போது இராமன், இலட்சுமணனுடன் வந்த அவர்களின் படையின் தாகத்தைத் தணிக்க அனுமான் ஒரு பாறையை உடைத்தான். அதில் இருந்து விண்கங்கை கொட்டியது. அதுவே நாளடைவில் ஆறாக மாறி அனுமன் ஆறு எனப் பெயர் பெற்றதாகக் கூறுவர்.
# அனுமான் நதி

## பெயர்க்காரணம்

### அகத்தியர்

இங்கு நீராடி லிங்க பிரதிஷ்டை செய்ய ஒரு தினம் அகத்தியர் வந்தார். அப்போது அவருக்கு ஏழரைச் சனி காலம். அவர் லிங்கம் உருவாக்கும் போது அதன் மேலிருந்த புளியமரத்தின் மீது ஒரு தேனடை இருந்தது. அதிலிருந்த தேனைக் அகத்தியர் கை மீது கொட்ட வைத்தார் சனி பகவான். இதையறிந்த சிவபெருமான், *ஏழரைச் சனியின் முதல் பாகம் முடிந்ததுமல்லாமல் தான் திருமணக் காட்சி காட்ட வேண்டியதால் அகத்தியரை விட்டு சனியை விலகச் சொன்னார்*. அதன்பின் சனி விலகியதால் தேனில் ஊறிய மணல் லிங்கம் கெட்டிப்பட்டு நின்றது. அதனால் அவருக்குத் தேனீசுவரர் என்று பெயர் வந்தது.
# அனுமான் நதி

## பாசனம்

சிற்றாறுக்கு மொத்தம் ஐந்து துணை ஆறுகளும் மூன்று இரண்டாம் நிலை துணையாறுகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,
| ஆறு | மூல ஆறு/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (எக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர ஆறு | சிற்றாறு | 7 | 445.10 |  |
| குண்டாறு | அரிகர ஆறு | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாறு | அனுமன் ஆறு | 6 (1) | 3844.59 |  |
| உப்போடை | சிற்றாறு | 2 | 445.16 | } |
# கருப்பா நதி

**கருப்பா நதி** என்பது கடையநல்லூர் நகராட்சி அ௫கில் மேற்கு மலை் தொடர்ச்சியில் உற்பத்தி ஆகும் நதி ஆகும் இந்த நதியில் 72 அடி கொள்ளளவு கொண்ட ஒ௫ அணைக்கட்டு கட்டப்பட்டு உள்ளது இதன் மூலம் கடையநல்லூரைச் சுற்றி 72 குளங்கள் பாசன வசதிக்கு உள்ளன.
]யில் உற்பத்தியாகும் சிற்றாறு என்னும
[துணை ஆறு|துணையாறான]] அனுமான் நதியின் துணை ஆறாகும். இந்நதி மூலம் தென்காசி நகராட்சியிலுள்ள 3844.59 ஹெக்டேர்களுக்கு பாசன வசதி கிடைக்கிறது. இது ஆறு அணைக்கட்டுகளையும் ஒரு தேக்கத்தையும் கொண்டுள்ளது.
# கருப்பா நதி

## பாசனம்

மொத்தம் சிற்றாறிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுவதும் பாசன வசதி பெறுகிறது. அவற்றின் விவரம்,
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# அழுதகன்னி ஆறு

**அழுதகன்னி ஆறு ** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அழுதகன்னி ஆறு மூலம் தென்காசி நகராட்சியிலுள்ள 827.47 ஹெக்டேர் விளைநிலங்களுக்குப் பாசன வசதி கிடைக்கிறது. இது சிற்றாறுடன் கடப்போகாத்தி என்னும் ஊரில் இணைகிறது. மேலும் இதன் மூலமே பழைய குற்றால அருவியும் உற்பத்தி ஆகிறது. இது எட்டு அணைக்கட்டுகளைக் கொண்டுள்ளது.
# அழுதகன்னி ஆறு

## கற்கால சமூகம்

இந்த ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.
# அழுதகன்னி ஆறு

## பாசனம்

மொத்தம் சிற்றாற்றிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# ஐந்தருவியாறு

**ஐந்தருவியாறு** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணையாறு ஆகும். ஐந்தருவியாறு மூலம் தென்காசி நகராட்சியிலுள்ள ஹெக்டேர்களுக்கு 293.4 ஹெக்டேர்களுக்கு பாசன வசதி கிடைக்கிறது. இது சிற்றாற்றுடன் கசமோட்சபுரம் என்னும் ஊரில் இணைகிறது. மேலும் இதன் மூலமே ஐந்தருவியும் உற்பத்தி ஆகிறது. இது ஒரு அணைக்கட்டையும் கொண்டுள்ளது.
# ஐந்தருவியாறு

## பாசனம்

மொத்தம் சிற்றாறிற்கு 5 முதனிலை துணையாறுகளும் 3 இரண்டாம் நிலை துணையாறுகளும் ஒரு மூன்றாம் நிலை துணையாறும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# நாண் (வடிவவியல்)

வடிவவியலில் **நாண்** (*chord*) என்பது ஏதாவது ஒரு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டாகும். ஒரு வட்டத்தின் பரிதியின் மீது அமையும் இரு புள்ளிகளை இணைக்கும் கோட்டுத்துண்டு *வட்டநாண்* எனப்படும். வட்டத்தின் மையத்தின் வழியே செல்லும் நாண் வட்டத்தின் விட்டம்.
நாணின் நீட்டிப்பு வெட்டுக்கோடாகும்.
# நாண் (வடிவவியல்)

## வட்டநாண்

வட்டநாணின் சில பண்புகள்:
- வட்ட மையத்திலிருந்து நாண்கள் சமதூரத்தில் இருக்க வேண்டுமானால் அந்நாண்கள் சமநீளமுள்ளவையாக இருக்க வேண்டும்.
- ஒரு வட்டநாணின் மையக்குத்துக்கோடு வட்டமையத்தின் வழிச் செல்லும்.
- இரு வட்டநாண்கள் AB மற்றும் CD இரண்டும் நீட்டிக்கப்படும்போது புள்ளி P -ல் வெட்டிக்கொண்டால்:  
:<math>AP \times PB = CP \times PD </math>
- வட்டநாணால் வெட்டுப்படும் வட்டத்தின் பரப்பு (வட்டமையம் இல்லாத பகுதி) வட்டத்துண்டு என அழைக்கப்படுகிறது.
# நாண் (வடிவவியல்)

## நீள்வட்ட நாண்

ஏதேனுமொரு நீள்வட்டத்தின் வரம்பு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டு *நீள்வட்டநாண்* எனப்படுகிறது.  
ஒன்றுக்கொன்று இணையாக அமையும் நீள்வட்ட நாண்களின் நடுப்புள்ளிகள் ஒரே கோட்டில் அமையும்.
# நாண் (வடிவவியல்)

## வட்டநாணின் நீளம் காணல்

படத்தில் காட்டியுள்ளபடி:
:வட்டநாணின் நீளம் = 2c
:நாணுக்கும் வட்டமையத்துக்கும் இடைப்பட்ட செங்குத்து தூரம் = a
:வட்டத்துண்டின் உயரம் = t
:மையக்கோணம் = <math>\alpha </math> எனில் வட்டநாணின் நீளம் பின்வரும் அட்டவணையில் தரப்படுகிறது.  
:{|
!ஆரம் (R) !!விட்டம் (D)
|-
|<math>2c = 2 \sqrt {t (2 r - t)}</math>
|<math>2c = 2 \sqrt {t (D - t)}</math>
|-
|<math>2c=2 \sqrt{r^2- a^2}</math>
|<math>2c=\sqrt{D ^2-4 a^2}</math>
|-
|<math>2c=2 r \sin \(\frac{\alpha }{2}\)</math>
|<math>2c=D \sin \(\frac{\alpha }{2}\)</math>
|}  
தரப்பட்ட வேறுவிவரங்களைக் கொண்டும் வட்டநாணின் நீளத்தைக் கணக்கிடலாம்.
# முத்துரங்க முதலியார்

**முத்துரங்க முதலியார்** என்பவர் திருவள்ளூர் மாவட்டம், பூவிருந்தவல்லியிலுள்ள நாசரேத் பேட்டையைச் சேர்ந்த இந்திய விடுதலை போராட்டக்காரர். இவர் காமராசர் போன்றோரோடு வெள்ளையனே வெளியேறு இயக்கத்தில் கலந்து கொண்டவர். அதன் காரணமாக ஆகத்து 30, 1942 அன்று வி.வி.கிரி, காமராசர், சத்தியமூர்த்தி ஐயர் , சஞ்சீவ் ரெட்டி போன்றோரோடு மத்தியப் பிரதேசத்தில் உள்ள அமராவதி சிறையில் அடைக்கப்பட்டார். 1946ஆம் ஆண்டு நடந்த சென்னை மாகாணம் சட்டசபைக் காங்கிரசு கட்சித் தலைவர் பதவிக்கு டி.பிரகாசம் பெயரும், காமராசர் ஆதரவோடு முதலியாரின் பெயரும் முன்மொழியப்பட்டது.
# ஆங்கில நெடுங்கணக்கு

புதிய **ஆங்கில நெடுங்கணக்கு** (*English Alphabet*) என்பது 26 எழுத்துக்களையும் இரண்டு கூட்டெழுத்துக்களையும் (*Æ* மற்றும் *Œ*) கொண்ட இலத்தீன் நெடுங்கணக்கு ஆகும்.  
<>
**பேரெழுத்துக்கள்**  
| *A* | *B* | *C* | *D* | *E* | *F* | *G* | *H* | *I* | *J* | *K* | *L* | *M* | *N* | *O* | *P* | *Q* | *R* | *S* | *T* | *U* | *V* | *W* | *X* | *Y* | *Z* |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| சிறிய எழுத்துக்கள் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| *a* | *b* | *c* | *d* | *e* | *f* | *g* | *h* | *i* | *j* | *k* | *l* | *m* | *n* | *o* | *p* | *q* | *r* | *s* | *t* | *u* | *v* | *w* | *x* | *y* | *z* | } |
</>  
ஆங்கில எழுத்துக்களின் வடிவம் தட்டச்சு முறைக்கேற்பச் சிறிதளவில் மாறுவதுண்டு. மேலும் அச்சிட்ட எழுத்துக்கும் கையெழுத்துக்கும் வித்தியாசங்கள் இருப்பதுண்டு.
# ஆங்கில நெடுங்கணக்கு

## வரலாறு

### பண்டைய ஆங்கிலம்

ஆங்கில மொழியானது முதன்முதலில் ஐந்தாம் நூற்றாண்டிலிருந்து ஆங்கிலோ-சாக்சன் நெடுங்கணக்கு முறையில் எழுதப்பட்டது. பின்னர், இங்கிலாந்தில் இந்நெடுங்கணக்கு முறை அறிமுகப்படுத்தப்பட்டது.  
ஏறத்தாழ ஏழாம் நூற்றாண்டளவில் கிறித்தவச் சமயப் பரப்புக் குழுவினரால் அறிமுகப்படுத்தப்பட்ட இலத்தீன் வரி வடிவம் ஆங்கிலோ-சாக்சன் முறைக்குப் பதிலீடாக அமையத் தொடங்கியது. சிறிது காலத்திற்கு இரு முறைகளும் வழக்கில் இருந்தன.  
1011ஆம் ஆண்டில் ப்யர்ஹ்ட்பிர்த் என்ற எழுத்தாளர் பண்டைய ஆங்கில நெடுங்கணக்கை ஒழுங்குபடுத்தினார். இவர் இலத்தீன் நெடுங்கணக்கு முறையின் 24 எழுத்துக்களை (உம்மைக் குறியையும் சேர்த்து) முதலில் பட்டியலிட்டார். பின்னர், ஐந்து மேலதிக ஆங்கில எழுத்துக்களைப் பட்டியலிட்டார்.  
**
# ஆங்கில நெடுங்கணக்கு

## வரலாறு

### புதிய ஆங்கிலம்

யில் ஆங்கில நெடுங்கணக்கு]]
எழுத்துக்களான *U*உம் *J*உம் 16ஆம் நூற்றாண்டில் அறிமுகப்படுத்தப்பட்டன. அத்தோடு, *W* ஒரு தனி எழுத்து என்ற நிலையை அடைந்தது. ஆகவே, தற்போது ஆங்கில நெடுங்கணக்கானது பின்வரும் 26 எழுத்துக்களைக் கொண்டுள்ளது.  
*A B C D E F G H I J K L M N O P Q R S T U V W X Y Z*  
கூட்டெழுத்துக்களான *Æ*உம் *Œ*உம் இன்றும் கிரேக்க அல்லது இலத்தீன் மூலங்களைக் கொண்ட சொற்களை எழுதும்போது பயன்படுத்தப்பட்டு வருகின்றன. எடுத்துக்காட்டாக, *encyclopædia, cœlom* முதலிய சொற்களைக் குறிப்பிடலாம். கவனயீனத்தாலும் தொழினுட்ப வரையறைகளாலும் (குவர்ட்டி விசைப்பலகையில் கூட்டெழுத்துக்கள் உள்ளடக்கப்படாமை) மேலே குறிப்பிடப்பட்ட கூட்டெழுத்துக்கள் *AE* என்றோ *OE* என்றோ காட்டப்படுவதுண்டு. மேற்கூறிய கூட்டெழுத்துக்கள் அமெரிக்க ஆங்கிலத்தில் பயன்படுத்தப்படுவதில்லை. அவை இரண்டுக்கும் பதிலாக *E* பயன்படுத்தப்படுவதுண்டு (எடுத்துக்காட்டாக, *encyclopædia*இற்காக *encyclopedia* மற்றும் *fœtus*இற்காக *fetus*).
# ஆங்கில நெடுங்கணக்கு

## உம்மைக் குறி

உம்மைக் குறியானது ஆங்கில நெடுங்கணக்கின் இறுதியில் சில சமயங்களில் உள்ளடக்கப்பட்டுள்ளது. குறிப்பாக, ப்யர்ஹ்ட்பிர்த்தின் எழுத்துக்களின் பட்டியிலில் உம்மைக் குறி உள்ளடக்கப்பட்டுள்ளது.
# ஆங்கில நெடுங்கணக்கு

## தனி மேற்கோள் குறி

தனி மேற்கோள் குறியானது ஆங்கில நெடுங்கணக்கின் பகுதியாகக் கருதப்படாவிடினும் ஆங்கிலச் சொற்களைச் சுருக்கிக் கூறப் பயன்படுத்தப்படுகின்றது.
# ஆங்கில நெடுங்கணக்கு

## எழுத்துக்களின் பெயர்கள்

ஆங்கில எழுத்துக்களின் பெயர்கள் அரிதாகவே பலுக்கப்படுகின்றன. ஆனாலும் *tee-shirt, deejay, emcee, okay, aitchless, wye-level* போன்ற சொற்களில் ஆங்கில எழுத்துக்களின் பெயர்கள் பலுக்கப்படுகின்றன. அத்தோடு, பெரும்பாலான அஃகுப்பெயர்களின் பலுக்கலிலும் (எ. கா.: *HTML, USB*) எழுத்துக்களின் பெயர்கள் பலுக்கப்படுகின்றன.
| *A* | ஏ | ** |
| --- | --- | --- |
| *B* | பீ | ** |
| *C* | சீ | ** |
| *D* | டீ | ** |
| *E* | ஈ | ** |
| *F* | எஃப் | ** |
| *G* | ஜீ | ** |
| *H* | எச் | ** |
| ஹெச் | ** |  |
| *I* | ஐ | ** |
| *J* | ஜே | ** |
| ஜை | ** |  |
| *K* | கே | ** |
| *L* | எல் | ** |
| *M* | எம் | ** |
| *N* | என் | ** |
| *O* | ஓ | ** |
| *P* | ப்பீ | ** |
| *Q* | கியூ | ** |
| *R* | ஆர் | ** |
| *S* | எஸ் | ** |
| *T* | ட்டீ | ** |
| *U* | யூ | ** |
| *V* | வீ | ** |
| *W* | டபிள்-யூ | கவனமாகப் பேசும்போது ** |
| *X* | எக்ஸ் | ** |
| *Y* | வை | ** |
| *Z* | செட் | ** |
| சீ | ** |  |
| இசட் | } |  |
# ஆங்கில நெடுங்கணக்கு

## ஒலியியல்

ஆங்கில மொழியில் *A, E, I, O, U* ஆகிய எழுத்துக்கள் உயிரெழுத்துக்களாகக் கருதப்படும். ஏனைய எழுத்துக்கள் மெய்யெழுத்துக்களாகும். ஆனாலும் *Y* என்ற எழுத்து உயிரெழுத்தாகவோ மெய்யெழுத்தாகவோ இருக்கும் (எ. கா.: *myth*). மிகவும் அரிதாக *W* என்ற எழுத்தும் அவ்வாறு இருக்கும் (எ. கா.: *cwm*). மேலும் *U* என்ற எழுத்துச் சில சந்தர்ப்பங்களில் மெய்யெழுத்தாகவோ உயிரெழுத்தாகவோ இருக்கும் (எ. கா.: *university*). மிகவும் அரிதாக *O* என்ற எழுத்தும் அவ்வாறு இருக்கும் (எ. கா.: *one*).
# ஆங்கில நெடுங்கணக்கு

## எழுத்துக்கள் பயன்படுத்தப்படும் வீதம்

ஆங்கில மொழியில் அதிகம் பயன்படுத்தப்படும் எழுத்து *E* ஆகும். குறைவாகப் பயன்படுத்தப்படும் எழுத்து *Z* ஆகும்.  
கீழேயுள்ள வரிசைப் பட்டியல் ஆங்கில மொழியில் எழுத்துக்கள் பயன்படுத்தப்படும் வீதத்தைக் காட்டுகின்றது.
| *A* | 8.17% |  |
| --- | --- | --- |
| *B* | 1.49% |  |
| *C* | 2.78% |  |
| *D* | 4.25% |  |
| *E* | 12.70% |  |
| *F* | 2.23% |  |
| *G* | 2.02% |  |
| *H* | 6.09% |  |
| *I* | 6.97% |  |
| *J* | 0.15% |  |
| *K* | 0.77% |  |
| *L* | 4.03% |  |
| *M* | 2.41% |  |
| *N* | 6.75% |  |
| *O* | 7.51% |  |
| *P* | 1.93% |  |
| *Q* | 0.10% |  |
| *R* | 5.99% |  |
| *S* | 6.33% |  |
| *T* | 9.06% |  |
| *U* | 2.76% |  |
| *V* | 0.98% |  |
| *W* | 2.36% |  |
| *X* | 0.15% |  |
| *Y* | 1.97% |  |
| *Z* | 0.07% | } |
# பூதஞ்சேந்தனார்

**பூதஞ்சேந்தனார்** எனப்படும் இவரின் இயற்பெயர் சேந்தனார்; இவர் தந்தை பெயர் பூதனார்; இந்தப் பூதனார் மதுரையில் வாழ்ந்தவர். இவர் தமிழ் ஆசிரியர். ஆதலால் இவரை மதுரைத் தமிழாசிரியர் மகனார் பூதஞ்சேந்தனார் என்று அழைத்தனர்.  
இனியவை நாற்பது என்ற தொகுதியைப் பாடியவர் இவர்.  
இவர் வாழ்ந்த நாடு பாண்டிய நாடு. இவர் சிவன், திருமால், பிரமன் முதலிய மூவரையும் பாடியிருப்பதால் சர்வ சமய நோக்குடையவராய் இருந்திருக்க வேண்டும். இவர் பிரமனைத் துதித்திருப்பதால் கி.பி ஏழாம் நூற்றாண்டுக்குப் பிந்தியவர் என்பதோடு, இன்னா நாற்பதின் பல கருத்துகளை அப்படியே எடுத்தாளுவதால் இவர் அந்நூலாசிரியருக்கும் பிந்தியவர் எனலாம். அதனால் இவரது காலம் கி.பி.725-750 எனப்பட்டது.
# வேள்வியும் தமிழரும்

வேள்வி என்பது தமிழ்ச் சமுதாயத்திற்குப் புதிதல்ல. சங்க காலத்திலேயே வேள்விகள் தமிழ்நாட்டில் நடைபெற்று வந்தமைக்கு சங்க நூல்களில் பல சான்றுகள் கிடைக்கின்றன.
# வேள்வியும் தமிழரும்

## பல்யாக சாலை முதுகுடுமிப் பெருவழுதி

ஒரு பாண்டியனுக்கு பல்யாகசாலை முதுகுடுமிப் பெருவழுதி என்றே பெயர். ‘பக்ருளியாற்று மணலினும் பல்யாண்டு வாழ்க’ என்று புறநானூற்றில் இவன் வாழ்த்துப் பெறுவதால் குமரிக்கண்டமும், பக்ருளியாறும் கடல் கொள்ளப்படுவதற்கு முன்பே நம் தமிழகத்துப் பாண்டி நாட்டினை ஆண்டவன் என்று அவனது காலத்துப் பழமை புலப்படுகிறது.
நெட்டிமையார் என்ற ஒரு புறநானூற்றுப் புலவர். இப் பாண்டியன் பல்யாகசாலை முதுகுடுமிப் பெருவழுதியைப் பாராட்டிப் பாடுவதாக புறநானூற்றில் 15ஆம் பாட்டாக ஒன்று வருகிறது. அதில் அவர் கூறுகிறார்.
“பாண்டியனே! உன்னைப் பகத்துப் போராடித் தோற்று வசையை ஏற்றுக்கொண்டோர் பலர்; அறம், பொருள், இன்பம், வீடு என்ற நல்ல நால் வேதத்துக் கூறியவாறு வேள்வி பல செய்து முடித்து அவ்வேள்விச் சாலைகளில் நீ நட்ட யூபத்தூண்கள் பல. இதில் நின்னால் மேற்படி பகைப்புல மன்னர் வசையுற்ற தொகையோ அல்லது நீ நட்ட யூபத்தூண்களின் தொகையோ, இவற்றுள் எதன் தொகை அதிகம் என்று கூறுவது என்று தெரியவில்லையே” என்று அவனைப் பாராட்டுகிறார்.
நிழல்படு நெடுவேல் ஏந்தி ஒன்னார்
ஒண்படைக் கடுந்தார் முன்புதலைக் கொண்மார்
நசைதர வந்தோர் பலர்கொல்? புரையில்
நற்பனுவல் நால் வேதத்(து)
அருஞ்சீர்த்திப் பெருங் கண்ணுறை
நெய்ம்மலி ஆவுதி பொங்கல் பன்மாண்
வீயாச் சிறப்பின் வேள்வி முற்றி
யூபம் நட்ட வியன்களம் பல்கொல்?
# வேள்வியும் தமிழரும்

## இராச சூயம் வேட்ட பெருநற்கிள்ளி

இப்பாண்டியன் மட்டுமா? யாகத்துடன் இனைத்துப் பேசப்படும் ஒரு சோழமன்னனும் புறநானூற்றில் காணப்படுகிறான். அவன் பெயர் சோழன் இராச சூயம் வேட்ட பெருநற்கிள்ளி. இவனது காலம் மேற்கூறிய பாண்டியனுக்கு மிகப்பிற்பட்ட காலம் என்பது தெரிகிறது. இவன் சங்ககாலச் சோழ வேந்தருள் காலத்தால் பிற்பட்டவன் என புறநானூற்றுக் குறிப்புரை விளம்புவதே இதற்குச் சான்றாகும்.
# வேள்வியும் தமிழரும்

## வடமொழி வேள்வி புலை வேள்வி

புறநானூறில் கூறிய பாண்டியன் செய்த வேள்விகள் பற்றிய செய்திகள் இவன் ஆற்றிய வேள்விகள் முற்றிலும் தமிழர் வழக்கின்பாற்பட்டது என்பதைப் புலப்படுத்துகிறது. காரணம் இது நால்வேதத்திபடி செய்யப்பட்ட வேள்வி என்று குறிப்பிடும்போது, இங்கே குறிப்பிடும் நால்வேதம் நற்பனுவலான நால்வேதம் (அறம், பொருள், இன்பம், வீடு என்ற தமிழ் வேதம்) என்று அடைமொழி கொடுக்கப்படுவதால் நல்லதல்லதான வேறு ஒருவகை வேதத்தினின்றும் அருத்தாபத்தி நியாயத்தால் (பொருட்பேறு) பிரிக்கப்பட்டதே இதற்குச் சான்று ஆகும். அன்றி இவன் செய்த வேள்விகளில் நிறுவப்பட்ட வேள்வித்தூண் (யூபம்) பிற்காலத்து ஆரியர் வழக்கின்பாற்பட்ட வேள்வித்தூணுக்கு வேறானது என்பதும் புலப்படுகிறது. இங்கே வீயாச்சிறப்பின் வேள்வி முற்றி யூபம் நட்டான் என வருகிறது. அதாவது வேள்வி முடிந்தபின் சிறப்புற நடந்தேறிய தவவேள்விச் சிறப்பினை உலகம் அறிய ஒரு தூண் நிறுவினான் என்பது இவ்வரிகளின் பொருள்.
ஆனால் ஆரியர் வழக்க வேள்வியில் வேள்வித்தூண் வேள்வி முடிந்தபின் நடுவதல்ல. வேள்விக்கு முன்னே நடப்படுவது. அந்தத் தூணில் ஆற்றப்போகும் புலைவேள்வியில் பலியிடப்படும் ஆடு, மாடு, குதிரை போன்ற மிருகங்கள் கட்டி வைக்கப்படும்.
பலியிடப்படபோகும் மிருகங்களைக்கட்டி வைக்கப்படும் தூண் வேறு. இதில் மேற்கூறிய பாண்டியன் எழுப்பிய வேள்வித்தூண் பின்னது. இரண்டிற்கும் உள்ள பாரதூரமான வேறுபாட்டினை உய்த்துணர்க. இதுவே தமிழர் வழக்க வேள்வி என்ற ஒன்று கடல்கோளுக்குப் பின் வந்த கடைச்சங்க காலத்திற்கு முன்னேயே வழங்கி வந்தது என்பதற்குத் தனிச்சிறப்புச் சான்றாகும்.
# வேள்வியும் தமிழரும்

## தொல்காப்பியத்தில் வேள்வி

தமிழ் இலக்கணத்தில் மிகப்பழமை வாய்ந்ததும், ஆணைச் சான்றாக கொள்ளக் கூடியதும், ஒல்காப் புகழ் பெற்றதுமான தொல்காப்பியம் பாடாண் திணையின் துறைகளை விரித்துரைக்கையில் அதில் ஒன்றாக,
“கபிலைக் கண்ணிய வேள்வி நிலையும்” (86-6) என்று கூறுகிறது. வேள்வியாற்றிய பின், வேள்வி ஆற்றிய சான்றோர்க்கு கபிலநிறம் என்ற கருமை நிறப் பசுக்களைத் தானமாகக் கொடுத்தலை மேற்கூறியவாறு தொல்காப்பியர் குறிப்பிடுகிறார்.
எனவே வேள்வி என்பது தொல்காப்பியர் காலத்திலேயே தமிழர் வழக்கில் இருந்ததை அறிகிறோம்.
அதிலும் தொல்காப்பியத்தில் குறிப்பிடப்படுவதெல்லாம் அவருக்கு முன் மிகப் பழங்காலத்திலிருந்து தொன்று தொட்டு வந்தவையாகும் என்பதற்கு அடிக்கடி அவர்தம் சூத்திரங்களில் காணப்படும் ‘என்மனார் புலவர்’ என்ற சொற்றொடர் சான்று பகரும். இப்படி எனக்கு முன்னிருந்த புலவர்கள் சொன்னார்கள் என்பது அதன் பொருள். எனவே வேள்வி தொல்காப்பியரின் காலத்திற்கு முன்னாலேயே தமிழகத்தில் வழங்கி வந்தது என்பது உறுதியாகிறது.
# வேள்வியும் தமிழரும்

## சங்க நூல்களில் வேள்வி

இன்னும் வேள்வி பற்றிய செய்திகளைக் கூறும் சங்க நூல்கள் சில.
மதுரைக்காஞ்சி (494-495)
ஆவுதி மண்ணி அவிர்துகில் முடித்து
மாவிசும்பு வழங்கும் பெரியோர் போல  
புறநானூறு 361
கேள்வி முற்றிய வேள்வி அந்தணர்க்கு
அருங்கலம் நீரோடு சிதறி  
கலித்தொகை 36
கேள்வி அந்தணர் கடவும்
வேள்வி யாவியின் உயிர்க்கும் என் நெஞ்சே  
பதிற்றுப்பத்து 70
புரையோள்கணவ பூண்கிளர் மார்ப
தொலையாக் கொள்கைச் சுற்றஞ் சுற்ற
வேள்வியில் கடவுள் அருத்தினை  
பரிபாடல் 5
மாதிரம் அழல வெய்து அமரர் வேள்விப்
பாகம் உண்ட பைங்கண் பார்ப்பான்  
சிலப்பதிகாரம் 23 (67-70)
ஒன்றுபுரி கொள்கை இருபிறப் பாளர்
முத்தீச் செல்வத்து நான்மறை முற்றி
ஐம்பெரும் வேள்வியும் செய்தொழில் ஓம்பும்
அறுதொழில் அந்தணர் பெறுமுறை வகுக்க  
சிலப்பதிகாரம் 28 (175-178)
வானவர் போற்றும் வழிநினக் களிக்கும்
நான்மறை மருங்கின் வேள்விப் பார்ப்பான்
அருமுறை மருங்கின் அரசர்க் கோங்கிய
பெருநல் வேள்வி நீ செயல் வேண்டும்.  
சிலப்பதிகாரம் 28 (228-233)
கைவினை முற்றிய தெய்வப் படிமத்து
வித்தகர் இயற்றிய விளங்கிய கோலத்து
முற்றிழை நன்கலம் முழுவதும் பூட்டிப்
பூப்பலி செய்து காப்புக்கடை நிறுத்தி
வேள்வியும் விழாவும் நாடொறும் நிறுத்தி
கடவுள் மங்கலம் செய்கென ஏவினன்  
மேலே காணப்படும் சிலப்பதிகாரச் சான்றுகளில் இறுதியில் வரும் சான்று கடவுள் உருவச் சிலையை நாட்டி கும்பாபிசேகம் செய்வது பற்றி வருவது. அதற்கான வேள்வி புலை வேள்வியாக இல்லாமல் ‘புனித வேள்வியாக அங்கே பூப்பலி மட்டும் செய்யப்படுவது குறிப்பில் கொள்ளத்தக்க செய்தி. அத்துடன் இன்று நாம் கும்பாபிசேகம் என்று கூறுவதை மிக அழகிய தமிழில் இளங்கோ அடிகள் கடவுள் மங்கலம் செய்தல் என்று கூறியிருக்கிறார்.  
- தமிழ் வேள்வி புத்தகம்
# மையக்கோணம்

வடிவவியலில் **மையக்கோணம்** (*central angle*) என்பது கோணத்தின் உச்சி ஒரு வட்டத்தின் மையமாகவும் கோணத்தின் கரங்கள் இரண்டும் வட்டத்தின் பரிதியின் மீதமையும் இரு புள்ளிகள் வழியாக செல்லுமாறும் அமைந்துள்ள ஒரு கோணமாகும். இந்த இருபுள்ளிகளும் அவ்வட்டத்தின் ஒரு வில்லை உருவாக்குகின்றன. இந்த வட்டவில்லானது வட்டமையத்தில் தாங்கும் கோணமாக இந்த மையக்கோணம் அமையும்.  
ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.  
வட்டத்தின் சுற்றளவில் காற்பகுதி அதாவது கால் வட்டத்தின் மையக்கோணம் <math>\frac{\pi}{2}</math> (ரேடியனில்) அல்லது 90 பாகைகள்.  
வட்டத்தின் சுற்றளவில் அரைப்பகுதி அதாவது அரைவட்டத்தின் மையக்கோணம் <math> pi </math> (ரேடியனில்) அல்லது 180 பாகைகள்.  
வட்டத்தின் முழுச்சுற்றளவு முழுவட்டத்தின் மையக்கோணம் <math>2\pi</math> (ரேடியனில்) அல்லது 360 பாகைகள்.
# கருப்பு நிலக்கரி

**கருப்பு நிலக்கரி ** அல்லது **அந்த்ராசைட்** (*Anthracite*, கிரேக்கம் *aνθρακίτης (anthrakítes),* "நிலக்கரி-போன்ற," *άνθραξ லிருந்து (அந்த்ராக்ஸ்),* நிலக்கரி) ஒரு மிளிர்கின்ற, வலிதான, குறுக்கிய நிலக்கரிக் கனிம வகையாகும். இது *கற்கரி*, *காகக் கரி*, *கில்கென்னி நிலக்கரி,* *கருப்பு வைரம்* என்றும் அழைக்கப்படுவதுண்டு. நிலக்கரி வகைகளிலேயே மிகவும் கூடுதலான கரிமத்தைக் கொண்டுள்ளதும் மிகக் குறைந்தளவே மாசுக்களைக் கொண்டிருப்பதும் மிக உயர்ந்த கலோரி எண்ணிக்கை கொண்டுள்ளதும் இதன் சிறப்பியல்புகளாகும்.  
நிலக்கரி வகைகளிலேயே மிகவும் உருமாற்றத்தை அடைந்துள்ள இதில் கரிமத்தின் உள்ளடக்கம் 92.1% முதல் 98% வரை உள்ளது. இதனை பற்ற வைப்பது கடினமாக இருப்பினும் நீலநிறத்தில், புகையில்லாது சிறிய தீச்சுடருடன் எரிகிறது.
# மின்பொறி விளக்கு

"**மின்பொறி விளக்குகள் **" (Arc lamp) அல்லது "**வில் விளக்குகள்**" என்பவை மின்பொறி (அல்லது மின்னழுத்த வில்) கொண்டு ஒளி உமிழும் விளக்கு வகைகளாகும். இந்த விளக்குகளில் இரு மின்வாயிகள் இடையே வளிமம் நிரப்பப்பட்டு பிரிக்கப்பட்டிருக்கும். இந்த மின்வாயிகள் துவக்க காலங்களில் கரிமத்தால் ஆனவையாக இருந்தன. தற்காலங்களில் டங்க்ஸ்டனால் செய்யப்படுகின்றன. இந்த மின்வாயிகள் மூலம் மின்னழுத்தம் கொடுக்கப்படும்போது வளிமத்தின் குறைகடத்தி பண்பு உடைபட்டு மின்பொறி பிறக்கிறது. இதன்மூலம் மின்சார ஓட்டம் நிகழ்கிறது. அடைக்கப்பட்ட வளிமத்தின் பண்புக்கேற்ப இந்த உடைதலின்போது வெவ்வேறு வண்ண ஒளி உமிழப்படுகிறது.  
இந்தவகை மின்பொறி விளக்குகள் அவற்றில் அடைக்கப்பட்டிருக்கும் வளிமத்தினால் அடையாளப் படுத்தப்படுகின்றன. இந்த வளிமங்கள்: நியான், ஆர்கான், செனான், கிரிப்டான், சோடியம், மாழை ஆலைடு, மற்றும் பாதரசம் ஆகும். கரிம வில் விளக்குகளில் மின்வாயிகளின் வகையைக் கொண்டு அழைக்கப்படுகின்றன. வழமையான உடனொளிர்வு விளக்கு குறைந்த அழுத்த பாதரச மின்பொறி விளக்காகும்.
# உலக அரசு

**உலக அரசு** அல்லது **உலக அரசாங்கம்** (*World government*) என்பது முழு மனித குலத்திற்குமான ஒரு தனி, பொதுவான அரசியல் அதிகாரமாகும். இது ஐரோப்பாவில் உருவான, குறிப்பாக பண்டைய கிரேக்க மெய்யியல் எண்ணக்கரு ஆகும். உரோமைப் பேரரசின் அரசியல் அமைப்பு மற்றும் திருத்தந்தை பிரதிநிதித்துவப்படுத்திய சமய அதிகாரத்திற்கும், சமயம் சார புனித உரோமைப் பேரரசுக்கும் இடையிலான அதிகாரப் போட்டி என்பனவும் இவ்வெண்ணக் கருவிற்கு மூல காரணங்களாகும். முடியாட்சி என்று அர்த்தப்படும் நூல் இலத்தீன் மொழியில் டான்டே அலிகியேரி என்பவரால் எழுதப்பட்டு இவ்விடயத்திற்கு ஊக்கம் கொடுத்தது.
# உலக அரசு

## வரலாறு

### கியுகோ குரோட்டியஸ்

போரினதும் சமாதானத்தினுடையதும் சட்டம் எனும் தலைப்பிலான போரின் சட்ட அந்தஸ்தை கூறும் இலத்தீன் மொழி நூலை கியுகோ குரோட்டியஸ் 1625 இல் பாரிசில் வெளியிட்டார். இந்நூலே பன்னாட்டுச் சட்டத்திற்கு அடிப்படையானது எனக் கருதப்படுகிறது.
# உலக அரசு

## வரலாறு

### இம்மானுவேல் கண்ட்

இம்மானுவேல் கண்ட் 1795 இல் “நிலையான சமாதானம்” எனும் தலைப்பில் ஒரு கட்டுரை எழுதினார். இக்கட்டுரை நிகழ்கால, எதிர்காலப் போர்களின் அச்சுறுத்தல்களை நிரந்தரமாக நீக்கி மனித நிகழ்வுகளை ஒழுங்குபடுத்துவதற்கான 3 அடிப்படை விடயங்களைக் கூறுகிறது. அத்தோடு முழு உலகிற்கும் நிலையான அமைதியான புது யுகத்தை உருவாக்குவதற்கு உதவுதல் என்பதையும் குறிப்பிடுகிறது.
# உலக அரசு

## வரலாறு

### யோசப் ஸ்மித்

19ம் நூற்றாண்டு மொர்மனிய இறையியலில், யோசப் ஸ்மித் உலகின் இறுதிக் காலத்தில் இறையரசை நோக்கி *இறை அரசியல் முறைமை* வழிநடத்தும் என போதித்தார். இவர் 11-03-1844 அன்று *ஐம்பதாவது சட்டசபை* ஒன்றை ஓழுங்கமைத்தார். மூன்று அமைப்புக்களின் இக் குழு ஆயிரமாண்டு ஆட்சிக்கு முன் உலக அரசாக ஆட்சி செய்யும் என எதிர்பார்க்கப்பட்டது.
# உலக அரசு

## வரலாறு

### கார்ல் கிரவுஸ்

1811 இல் ஜேர்மானிய மெய்யியலாளர் கார்ல் கிரவுஸ் *மனித இனத்தின் மூலப் பலம்* என தலைப்பிட்ட கட்டுரையினை எழுதினார். அக்கட்டுரை ஒரு உலக குடியரசின் கீழ் ஒற்றாக்கப்பட்ட ஐரோப்பியா, ஆசியா, ஆபிரிக்கா, அமெரிக்கா, அவுஸ்ரேலியா ஆகியவற்றின் உருவாக்கம் பற்றி பரிந்துரைக்கிறது.
# உலக அரசு

## வரலாறு

### யுலிசீஸ் கிராண்ட்

ஐக்கிய அமெரிக்கக் குடியரசுத் தலைவர் (1869–1877) யுலிசீஸ் கிராண்ட் ஒரே உலக அரசு பற்றிய எண்ணக்கருவை வெளியிட்டார்.
# உலக அரசு

## வரலாறு

### ஹாரி எஸ். ட்ரூமன்

இன்னுமொரு ஐக்கிய அமெரிக்கக் குடியரசுத் தலைவர் (1945–1953) ஹாரி எஸ். ட்ரூமன் தன்னுடைய ஒரே உலக அரசு பற்றிய எண்ணக்கருவை வெளியிட்டார்.
# உலக அரசு

## வரலாறு

### சர்வதேச சமாதான சட்டசபை

1843 இல் உருவாகிய சர்வதேச சமாதான சட்டசபை இரண்டு வருடத்திற்கு ஒரு தடவை கூடியது. ஆயினும் அதன் வேகம் 1853 இல் குறைந்தது. திடீரென ஐரோப்பாவில் ஏற்பட்ட போரும் அமெரிக்க உள்நாட்டுப் போரும் இதற்கான காரணங்கள்.
# உலக அரசு

## வரலாறு

### சர்வதேச நிறுவனங்கள்

சர்வதேச நிறுவனங்கள் 19ம் நூற்றாண்டின் ஆரம்பத்தில் உருவாக ஆரம்பித்தது. சர்வதேச செஞ்சிலுவைச் சங்கம் 1863 இலும், பன்னாட்டுத் தொலைத்தொடர்பு ஒன்றியம் 1865 இலும், அனைத்துலக அஞ்சல் ஒன்றியம் 1874 இலும் உருவாகின. சர்வதேச வர்த்தகத்தின் அதிகரிப்பு 19ம் நூற்றாண்டில் சர்வதேச நிறுவனங்களின் உருவாக்கத்தை விரைவுபடுத்தியது. முதல் உலகப் போர் ஆரம்பத்தில் 1914ம் ஆண்டில் அவை 450 ஆக காணப்பட்டன. அக்காலத்தில் சர்வதேச சட்டம் உருவாக்குவதற்கான ஆதரவு வளர்ந்தது. 1873 இல் *சர்வதேச சட்டத்திற்கான நிறுவனம்* உருவாகியது.
# அசவாத்

**அசவாத்** (*Azawad*, ) என்பது வடக்கு ஆப்பிரிக்காவில் சகாரா பாலைவனம், மற்றும் சாகெல் வலயத்தை ஒட்டிய பிரதேசத்தைக் குறிக்கும். இப்பிராந்தியத்தில் மாலியின் திம்பக்து, கிடால், காவோ, மற்றும் மோப்தி ஆகிய மாகாணங்கள் அடங்குகின்றன. அசவாத் பகுதிக்கு தன்னாட்சி கோரி அசவாத் விடுதலைக்கான தேசிய இயக்கம் என்ற போராளிக் குழு மாலி அரசுடன் போரிட்டு வருகிறது.  
அசவாத் பகுதியில் துவாரெக் இனத்தவர்கள் பெரும்பான்மையாக வசிக்கின்றனர். இப்பகுதியில் எண்ணெய் வளம், மற்றும் யுரேனியம் உட்படக் கனிம வளம் அதிகமாக உள்ளது.
# அசவாத்

## சொற்பிறப்பு

மேற்கு நைஜர், வடகிழக்கு மாலி, தெற்கு அல்ஜீரியா ஆகிய பகுதிகளில் உள்ள ஆற்று வடுநிலமான அசவாக் என்ற பெர்பர் மொழிச் சொல்லில் இருந்து அசவாத் என்ற பெயர் மருவியுள்ளது.
# அசவாத்

## மாலியின் ஆட்சி

1962-64, 1990-1995, 2007-2009 ஆகிய காலப்பகுதிகளில் மாலியின் ஆட்சிக்கு எதிராக பல கிளர்ச்சிகள் இப்பகுதியில் இடம்பெற்றுள்ளன. 2012 ஆம் ஆண்டில் அசவாத் விடுதலைக்கான தேசிய இயக்கம் அங்கார் தைன் என்ற இசுலாமியப் புரட்சியாளர்களுடன் இணைந்து போரிட்டு வருகிறது.  
மாலி அரசு அசவாத் பகுதியைத் தன்னாட்சிப் பிராந்தியமாக அறிவிக்கும் வரையில் அரசுக்கு எதிரான போராட்டம் தொடரும் என அறிவித்து 2012 சனவரி 17 இல் அசவாத் விடுதலைக்கான தேசிய இயக்கம் போரை அறிவித்தது.  
2012 மார்ச் மாதத்தில் மாலியில் இடம்பெற்ற இராணுவப் புரட்சியைத் தமக்குச் சாதகமாகப் பயன்படுத்திக் கொண்ட போராளிகள் மார்ச் 31 ஆம் நாள் கிடால் என்ற முக்கிய பாலைவன நகரையும், காவோ நகரையும் இராணுவ நிலைகளுடன் சேர்த்துக் கைப்பற்றினர். ஏப்ரல் 1 இல் வரலாற்றுப் புகழ் மிக்க திம்பக்து நகரையும் கைப்பற்றினர். அசவாத் பகுதியின் பெரும் பகுதியைக் கைப்பற்றிய போராளிகள் எப்ரல் 6 ஆம் நாள் அதனைத் தனிநாடாகப் பிரகடனப்படுத்தி, இராணுவ நடவடிக்கைகளை முற்றாக நிறுத்துவதாக அறிவித்தனர்.
# வார்ப்புரு:Infobox law enforcement agency/main

<includeonly>{| cellspacing="1" cellpadding="3"
|-
| |**<span>}</span>**}
|-  
|-  
|-  
|-  
|-
}
|-
}
|-
}
|-  
|-  
|-
!|Agency overview
|-  
|-  
|-  
|-  
|-  
|-  
|-  
|-
| **Legal personality** ||
|-
!|அதிகார வரம்பு முறைமை
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-
| **General nature** ||  
|-  
|-
!|செயல்பாட்டு முறைமை
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-
}
|-  
|-
this information}}
</includeonly>
# வார்ப்புரு:Infobox law enforcement agency/logo

<noinclude>
<pre>
Parameters:
1 == வகை. ஒரு சொல், உதாரணமாக இணைப்பு, இலச்சினை, வில்லை, கொடி, முத்திரை. தவறும் பச்சத்தில் இலச்சினையாகக் கொள்ளப்படும்
2 == Image file name. Mandatory.
3 == Caption. Defaults to 'type|Logo' of the 'agency name'.
4 == Agency name. Required if no caption.
5 == Image size - single number. Always "square" limits.
</pre></noinclude>
|-
| |
|-
| |
# கரந்தடிப் போர் முறை

**கரந்தடிப் போர்முறை ** அல்லது **கொரில்லாப் போர்முறை** (*Guerrilla warfare*) என்பது ஒருவகை ஒழுங்கில்லாப் போர்முறை ஆகும். இந்தப் போர்முறை ஆயுதம் தாங்கிய குடிமக்கள் அடங்கிய ஓர் சிறிய போராளிக் குழு பெரிய விரைவாக இயங்க இயலாத வழமையானப் படைகளை எதிர்கொள்வதாகும். இதற்கு பதுங்கித் தாக்குதல், நாசமாக்கல், திடீர்த் தாக்குதல், எதிர்பாராத தன்மை, மிக விரைவான இயக்கம் போன்ற படைத்துறை செய்முறைகளைப் பயன்படுத்தி வெற்றி கொள்வதும் தாக்கப்படக்கூடிய இலக்குகளை தாக்கி விரைவாகத் திரும்பிவிடுதலும் ஆகும்.  
இது உலகின் பல மொழிகளிலும் *கொரில்லாப் போர்* என்று வழங்கப்படுகிறது. எசுப்பானிய மொழியில் இந்தச் சொல்லிற்கு *சிறிய போர்* என்ற பொருளாகும். 18ஆம் நூற்றாண்டு அல்லது அதற்கு முன்பிருந்தே இந்தச் சொல் இத்தகைய போர்வகையைக் குறிக்கப் பயன்படுத்தப்படுகிறது. கொரில்லா என்ற சொல் ஆங்கிலத்தில் 1809 முதல் புழக்கத்தில் உள்ளது.
# கரந்தடிப் போர் முறை

## வரலாறு

ஸ்பானிய மொழியில் குடிப்போர் என்பதே கொரில்லா போரின் அர்த்தமாகும். இம்முறை பதினெட்டாம் நூற்றாண்டிலிருந்து வழக்கில் உள்ளது. ஆண் என்பதற்கு கொரில்லா எனவும்,பெண் என்றால் கொரில்லிரா எனவும் இப்போர் முறையில் அழைப்பர். பெனின்சுலர் போரில் நெப்போலியன் துருப்புகளுக்கு எதிராக ஸ்பானிய மக்கள் கொரில்லா போரில் ஈடுபட்டனர். ஆங்கிலத்தில் கொரில்லா என்பது அப்போர் புரிபவர்களைக் குறிக்கும்.  
கொரில்லா தந்திரங்களை எகிப்து மற்றும் மெசபடோமியாவில் பொ.ஊ.மு. 3100 முன்னரே பழங்குடி மக்களுக்கு மத்தியில் நடைபெற்று உள்ளது. தேசியவாதம், தாராளவாதம், சோசலிசம், மற்றும் மத அடிப்படைவாதம் போன்ற கொள்கைகள் கிளர்ச்சிகள் மற்றும் கரந்தடிப் போர்கள் வடிவம்பெற்றன.
# கரந்தடிப் போர் முறை

## எதிர்ப்புரட்சிகர கரந்தடிப் போர்

### கோட்பாடுகள்

கரந்தடிப் போர் ஓர் ஒழுங்கு முறைக்கேற்ப நடைபெறாததால் அதைத் தோற்கடிக்கக் கடினமாக இருக்கக்கூடும், ஆனால் 1950 கள் மற்றும் 1960 களில் நடந்த சில எதிர்ப்புரட்சிகர கரந்தடிப் போர்களில் சில கோட்பாடுகள் வெற்றிகரமாகப் பிரயோகிக்கப்பட்டன.